tomron87/hebrew-wikipedia-sentences-corpus huggingface dataset:
בהמשך גם עשו שימוש במושג "תקלות מלתחה" תוך כדי שהביאו את התקרית כדוגמה הטובה ביותר לתאר את המונח.
גם באחד מפרקיי התכנית של SNL ג'קסון עצמה השתתפה ושחזרה את התקרית כאשר חשפה את השד שלה אך השד צונזר על ידי הפקת התכנית ומאוחר יותר נאמר כי ג'קסון לא באמת חשפה את השד אליה היא לבשה חזייה מתחת.
טימברלייק גם התייחס לאירוע בשנת 2009 כאשר קרע חלק מהלבוש של קריסטן וויג במהלך הופעתו בתוכנית.
בנוסף גם בתוכנית "איש משפחה" באחד מפרקי התכנית נעשה אזכור לתקנות המחמירות שקבעו ה-FCC בעקבות התקרית.
בנוסף בפרק אחר של התכנית נעשה שימוש במונח "תקלת מלתחה".
בהמשך בתוכנית היה פרק נוסף בשם "The Freaking FCC" ששוב מתייחס לתקנות המחמירות שקבעו ה-FCC לאחר התקרית ואף באותו פרק היה שחזור של התקרית.
למרות הפרק השנוי במחלוקת הפרק קיבל מועמדות לפרס אמי ולפרס אנני.
התקרית שימשה השראה גם לתוכנית סאות'פארק בפרק "Good Times with Weapons".
בפרק יוצרי התוכנית מפנים את תשומת הלב לתקשורת ולתגובה המיותרת של הציבור, לחשיפה הקצרה של ג'קסון ואף עושים שימוש במונח "תקלת מלתחה".
בהמשך התקרית אוזכרה גם בשעשועונים שונים.
כמה מגישי פרסים התייחסו גם הם לאירוע ביניהן אנה ניקול סמית' בטקס פרסי ה-VMA האוסטרלי, דייב שאפל בטקס פרסי ה-VMA האמריקאי והזמרת אלניס מוריסט בטקס פרסי ג'ונו כאשר אמרה: "זה מטריד וסקרן אותי לראות מה קרה מזה.
כולנו יצורים מיניים, ואם לא נעזוב את זה באופן אורגני, אנחנו מדחיקים את עצמנו.
אם אנחנו מדחיקים כעס, זה הופך לדיכאון.
אם אנחנו מדחיקים את המיניות שלנו, זה הופך לפורנוגרפיה.
לאחר התקרית ג'נט ג'קסון הפכה לאדם המחופש ביותר במנועי החיפוש באינטרנט ולמושג המחופש ביותר.
בשנת 2007 ג'קסון נכנסה באופן רשמי לספר השיאים של גינס בתור האדם המחופש ביותר באינטרנט בכל הזמנים ועל התקרית כאייטם החדשות הפופולרי ביותר באינטרנט בכל הזמנים.
בנוסף התקרית גם שברה את השיא של האירוע עם הכי הרבה חיפושים ביום אחד.
בנוסף ג'קסון הייתה למונח המחופש ביותר בשנת 2004 וגם בשנת 2005. בנוסף רגע התקרית היה נחשב לרגע הנצפה ביותר בתולדות הטלוויזיה והרגע המוקלט ביותר בשירות של חברת "TiVo".
נציג מהחברה טען כי מאז התקרית נוספו להם אף מנויים לשירות.
בנוסף האירוע גם המציא את הביטוי "תקלת מלתחה" וכתוצאה מכך ביטוי זה נוסף למילון באופן רשמי בשנת 2008. אף על פי שהוחרמה בתחנות רדיו רבות עדיין היו תחנות רדיו שהוסיפו את השיר החדש שלה לרשימת ההשמעה שלהם כבר יום אחריי התקרית.
בנוסף הרבה חנויות אמרו כי לאחר התקרית אנשים רבים באו לחנויות של עגילי פירסינג על מנת לחפש עגיל כמו שהיה לג'קסון על הפיטמה.
מייסד יוטיוב ג'אווד קרים אמר כי התקרית היוותה לו השראה להקים את יוטיוב לאחר שהיה מתוסכל מכך שלא הצליח למצוא את הסרטון כמו שצריך באינטרנט.
גם פייסבוק מיהרו להשיק את האתר כבר 3 ימים אחריי התקרית על מנת שאנשים ינצלו את הפלטפורמה בשביל להעלות סרטונים מהתקרית ולדבר עליהם.
מגזין "רולינג סטון" הצהירו כי התקרית הייתה לאירוע המדובר ביותר אי פעם.
אם כי מגזין "PopCrush" כינה אותו כרגע "נשכח לחלוטין".
ברשימת "25 שגיאות הטלוויזיה הגדולות" שערכה רשת מדריכי הטלוויזיה התקרית דורגה במקום השני.
מגזין קומפלקס כתב על המקרה: "זה היה ממש האזרח קיין של הטלוויזיה, זה היה כל כך לא צפוי ועל במה כה גדולה ששום דבר לא יתקרב לזה.
אפילו אם ביונסה הייתה חושפת את השדיים שלה בכוונה ומצליפה בהם זה לא היה הדבר שהכי יזעזע את אמריקה.
הפטמה הימנית שהייתה מעוטרת באופן כל כך מוזר והתגובה המבועתת של טימברלייק הפכו את האירוע לכל כך אייקוני." ערוץ המוזיקה "Fuse" הגיב גם הוא על הפרשה: מופע המחצית יישאר לנצח הדבר הכי מטורף שקרה אי פעם בהופעה.
כמעט מיד לאחר האירוע, FCC קיבלה מבול של תלונות מהורים שרק רצו שילדיהם ייהנו מהמשחק, רגע אחד שגרם לגברים מבוגרים לסלידה ממשחקי ספורט לאורך הרבה זמן.
מופעי המחצית לעולם לא יהיו אותו הדבר." בנוסף טענו הערוץ כי זה היה האירוע הכי שנוי במחלוקת בתולדות הסופרבול.
פטריק גיפסון מ-"Bleacher Report" דירג את האירוע כמקום הראשון ברשימת "האירועים הכי מעוררי תדהמה בעשור האחרון", ואמר כי "ג'נט שינתה את הנוף של השידורים החיים בטלוויזיה לנצח".
גיפסון הסביר כי "זה גרם למיליון אימהות לכסות את עיניהם של ילדיהן, אבותיהן ובניהן לקפוץ ממקומם בהלם והרבה סנקציות מצד ועדת התקשורת הפדרלית, כולל קנס בסך 550,000 דולר נגד CBS.
כמו כן הוא כינה את האירוע כ"תוכנית המחצית הזכורה ביותר של סופרבול בהיסטוריה", כמו גם כ"האירוע הכי מעורר מחלוקת", והוסיף: "אתה לא יכול לדבר על מופע מחצית, או על כל תוכנית אחרת מבלי להיזכר באירוע הזה.
ואתה לא יכול לדבר על המופע הזה מבלי לזכור את תקלת המלתחה".
ב-19 בנובמבר 2021 פורסם הסרט תקלה: לחשוף את ג'נט ג'קסון, סרט דוקומנטרי אשר עוסק אירועים שקדמו לתקרית ובאירועים שקרו לאחר התקרית ובהשפעת התקרית על ג'קסון, טימברלייק ובאופן כללי על מעמדן של נשים שחורות בארצות הברית.
המחלוקת סביב דיקסי צ'יקס מתייחסת למחלוקת שהתרחשה בשנת 2003, בעת הופעתה של להקת דיקסי צ'יקס בלונדון ובה סולנית הלהקה נטלי מיינס העבירה ביקורת כלפי התנהלותו של נשיא ארצות הברית, ג'ורג' ווקר בוש, במסגרת מלחמת ארצות הברית מול עיראק.
הביקורת הביאה לתגובות שליליות מטעם המעריצים של הלהקה, שרובם היו ימניים ותמכו במלחמה.
כתוצאה מכך, חברות הלהקה הוחרמו מאלפי תחנות רדיו ואף קיבלו איומים על חייהן .
בנוסף לכך, חלה ירידה במכירות האלבומים והשירים של הלהקה ובמכירות הכרטיסים להופעות שלה.
כתוצאה מכך, מיינס הביעה התנצלות על התבטאותה אך בשנת 2006 חזרה בה ואמרה ש"בוש אינו ראוי לכבוד".
ב-10 במרץ 2009, תשעה ימים לפני פלישת ארצות הברית לעיראק הופיעה דיקסי צ'יקס בלונדון במסגרת סיבוב ההופעות "Top of the World Tour".
לאחר ששרה את השיר "Travelin 'Soldier" אמרה מיינס לקהל:
לטענת בטי קלארק מגרדיאן הקהל דווקא הריע לדבריה של מיינס כשאמרה אותם.
לאחר שאמרה את המשפט הזה אחת מחברות הלהקה האחרות אמרה: "אבל אנחנו מאחורי הצבא שלנו ב-100%" אם כי אמירה זו כמעט ולא דווחה בתקשורת.
הערתה של מיינס עוררה זעם בארצות הברית.
אזרחים רבים במדינה ראו במיינס כ"בוגדת" בכך שלא תומכת בנשיא.
לפי גופים תקשורתיים קהל המעריצים של הלהקה הרגיש "נטוש" וכינה את האמירה שלה כ"פחדנית" מכיוון שאמרה אותה בלונדון ולא בארצות הברית, אם כי מיינס טענה שאמרה זאת בלונדון מכיוון ששם היו באותו זמן ולא היה לזה קשר.
באותה התקופה יצא השיר "Landslide" של הלהקה שהצליח להגיע למקום העשירי במצעד הבילבורד הוט 100 אך בעקבות החרם שנעשה על הלהקה בתחנות הרדיו השיר לא נוגן ברדיו ובכך נפל למקום ה-43 ולאחר שבוע נוסף יצא מהמצעד.
בעקבות התקרית הלהקה הוחרמה באלפי תחנות רדיו שמנגנות מוזיקת קאנטרי ומנהלי תחנות השעו שדרנים מהעבודה שלהם על כך שניגנו את המוזיקה שלה.
גם תחנות רדיו נוספות הצטרפו לחרם לאחר שמאות מאזינים התקשרו להתלונן על כך שהלהקה מושמעת ברדיו.
המנהל של הלהקה גינה את החרם של תחנות הרדיו מכיוון שטען שהזמר טרייסי לורנס המשיך להיות מושמע בתחנות הרדיו לאחר שהואשם בהתעללות בבת זוגו.בסקר שנערך בקרב תחנות רדיו 76% משדרני הרדיו אמרו כי יחזרו לנגן את המוזיקה של הלהקה אם יוכלו.
אך למרות זאת אנשים רבים מחו כנגד הלהקה ואף היו אנשים אשר השתמשו בטרקטור על מנת לגרוס דיסקים של הלהקה, ובנוסף תחנת הרדיו KCSP הציבה פחי אשפה מחוץ למשרדם על מנת שאנשים יוכלו לזרוק את הפריטים הקשורים ללהקה.
ההשלכות המשיכו להגיע כאשר חברת ליפטון ביטלה את חוזה הקידום שלה עם הלהקה.
בנוסף היו נהגי אוטובוסים שתלו שלטי מחאה על האוטובוסים שלהם כנגד הלהקה.
על פרשת האוטובוסים הלהקה הגיבה ואמרה: "זה נראה לנו לא נתפס שאנשים לא ירצו להסיע אותנו בגלל דעות פוליטיות.
אך אנו לומדות יותר ויותר עם הזמן שזה נראה נורמלי לאחוז גדול מהאוכלוסייה.
ב-12 במרץ, יומיים לאחר האירוע הצהירה מיינס הצהרה רשמית בנושא:
אך ההצרה לא הצליחה לפייס את המעריצים ובעקבות כך פרסמה הצהרה נוספת ובה אמרה:
בוש עצמו הגיב לכל הפרשה בריאיון שנערך איתו ב-24 באפריל:
באותו היום פתחה הלהקה בקמפיין פרסומי על מנת להגיב על הביקורת.
במהלך ריאיון בפריים טיים עם דיאן סויר ברשת ABC, אמרה מיינס שהיא נותרה גאה בהצהרה שלה.
לאחר מכן ב-2 במאי הן הופיעו עירומות על הכריכה של מגזין אנטרטיינמנט ויקלי שהן מכוסות במילים ומשפטים כמו "בוגדות", "המלאכיות של סאדם" ו"דיקסי הזונות", בהתייחס לדברים שאמרו עליהן כתוצאה מהאירוע.
תמונה זו גרמה להן לאבד מעריצים נוספים.
בעקבות כך, בנות הלהקה הבהירו את דבריהן ומיינס אמרה כי "הן תומכות בכוחות האמריקאים ושהן לא שונאות אנשים שתומכים במלחמה".
חברות הלהקה האחרות גיבו את דבריה ואמרו: "ההערה שלה באה מתסכול שכולנו חלקנו - ככל הנראה היינו רחוקות ימים ממלחמה ועדיין נותרנו עם הרבה שאלות".
ב-1 במאי הלהקה הופיעה בפעם הראשונה בארצות הברית מאז האירוע ובמהלך המופע מיינס לבשה חולצה עליה רשום "Dare to be Free" ("להעיז להיות חופשי").
הופעה זו גררה זעם נוסף בקרב הקהל כאשר נערכה הופעת מחאה כנגד הופעה זו בעיירה הסמוכה.
בהמשך מיינס החלה לקבל איומים על חייה מה שגרם להתקנת גלאי מתכות לפניי כניסה לכל הופעה של הלהקה ובדאלאס מיינס הייתה מלווה בליווי משטרתי מההופעה ובחזרה לשדה התעופה.
בנוסף היא גם הזמינה שמירה על ביתה במשך 24 שעות ביממה אך למרות זאת היו משליכים אשפה על הבית שלה.
למרות הסערה סביבן הלהקה הייתה מועמדת לפרס "בדרן השנה" של טקס פרסי האקדמיה למוזיקת קאנטרי אם כי הן הפסידו את הפרס לזמר טובי קית'.
בנוסף לסכסוך של הלהקה עם מעריציהם ותחנות הרדיו למיינס עצמה היה סכסוך עם קית' כאשר נהג קית' להקרין תמונות שלה בהופעות שלו לצד תמונות של עיראק וסאדם חוסיין.
לאחר מכן לבשו חברות הלהקה בהופעות שלהן חולצה עם הכיתוב FUTK מה שגרם לרבים לפרש את זה כראשי תיבות של: "Fuck You Toby Kieth" ("לך תזדיין טובי קית'").
כתוצאה מכך אנשים החלו ללבוש חולצות עליהם היה רשום FUDC, ראשי תיבות של "Fuck You Dixie Chicks" והלהקה ספגה ביקורות שליליות נוספות.
אם כי מאוחר יותר מיינס אמרה שראשי התיבות של החולצה היו "Friends United in Truth and Kindness" (בעברית: "חברים מאוחדים באמת ואדיבות").
כמה חודשים לאחר התקרית פתחו הלהקה בקמפיין גיוס תרומות אשר כל הכנסותיו הלכו לעמותת "Rock the Vote", עמותה המעודדת צעירים להצביע.
על הקמפיין מיינס אמרה: "תמיד הרגשנו שאנחנו מחפשים דרכים להשפיע מחוץ למוזיקה ...
אני מאמינה שכל מה שקרה בחודשים האחרונים קרה מסיבה.
הרבה דברים חיוביים הגיעו מזה, וזה הוא רק אחד מהם."
בספטמבר אותה שנה אמרו בנות הלהקה כי הן כבר לא מרגישות חלק מסצנת המוזיקה.
הן טענו לחוסר תמיכה מכוכבי קאנטרי ולהפסד בטקס פרסי האקדמיה לקאנטרי שהיה לדעתן מכוון (לאור העובדה שהפסידו לטובי קית' שגינה ולעג למיינס בעקבות הפרשה) ואף ציינו את הזכייה שלהן ב-3 פרסי גראמי לחיוב וטענו שבעקבות כך "הן מרגישות עכשיו חלק ממשפחת הרוק אנ' רול."
טובי קית' היה האמן הבולט אשר יצא כנגד מיינס כאשר במהלך הופעות שלו הראה תמונות שלה במדי רופאה ולצדה תמונות של עיראק וסאדם חוסיין.
אם כי אמנים כמו ברוס ספרינגסטין ומדונה כן יצאו להגנתה של מיינס טענו כי מותר לה להביע את דעתה.
אך מדונה בכל זאת נרתעה מלהביעה את דעתה כלפי בוש כאשר בקליפ לשירה "American Life" היא גם מתחה ביקורת כלפי התנהלותו של בוש במלחמה מול עיראק אך החליטה לצלם קליפ חדש לאור אירועים אלו.
הסערה סביב המחלוקת תועדה בסרט תיעודי של הלהקה מ-2006 בשם: "דיקסי צ'יקס: סתמו ותתחילו לשיר".
בנוסף, מיינס חזרה בה מהתנצלותה בשנת 2003 ואמרה: "אני לא מרגישה ככה יותר.
אני לא חושבת שהוא חייב לקבל כבוד כלשהו".
גם בשנת 2006 כאשר הוציאו מוזיקה חדשה עדיין היו תחנות רדיו שסירבו להשמיע את המוזיקה של הלהקה.
אך מסתבר כי בסקר שערך רדיו KFKF-FM גם הרבה מהמאזינים לא היו רוצים לשמוע את המוזיקה של הלהקה.
מרטי מגוויר אחת מחברות הלהקה אמרה בתגובה לכך: "הייתי מעדיפה שתהיה לנו קבוצה קטנה של מעריצים אבל שהם יהיו ממש מגניבים ומקבלים, שיגדלו איתנו ככל שאנחנו גדלות ויאהבו אותנו לכל החיים מאשר מעריצים שיש להם דיסקים שלנו ביחד עם דיסקים של אמנים כמו טובי קית' וריבה מקנטייר.
אנחנו לא רוצות מעריצים כאלה.
מעריצים כאלה מגבילים את מה שאתה יכול לעשות".
בשנת 2006 הוציאו הלהקה את השיר "Not Ready to Make Nice" בהתייחס לביקורת הציבורית כלפיהן.
ביוני אותה שנה הן חזרו למקום בו הופיעו בלונדון ואמרו את המשפט שעורר את כל הסערה, שמה הן חילקו חולצות עליהן היה הכיתוב: "הבוש היחיד שאנחנו סומכות עליו הוא שפרד בוש".
בנוסף, שוב הדגישה מיינס את העובדה כי הן מתביישות בכך שבוש הוא במקור מטקסס.
לאחר מכן יצא אלבומן Taking the Long Way אשר למרות הסערה זכה להצלחה כאשר מכר 2 מיליון עותקים בארצות הברית ובכך היה זכאי למעמד פלטינה כפולה ובנוסף גם זכה בחמישה פרסי גראמי.
במשך השנים אמני קאנטרי אחרים כגון טיילור סוויפט, קייסי מאסגרייבס ומירנדה למברט ציינו את המקרה כהשפעה עבורן.
המחלוקת סביב האפוטרופסות על בריטני ספירס היא סכסוך משפטי בן 13 שנים סביב שאלת האפוטרופסות על הזמרת בריטני ספירס.
המחלוקת החלה עוד בשנת 2008 כאשר האפוטרופסות יצאה לפועל, אך זכתה לתשומת לב גדולה יותר בשנת 2019 כאשר ספירס אושפזה בכפייה בבית חולים לחולי נפש ונטען שאביה עשה זאת במסגרת ההסדר.
ההסדר יצא לפועל בשנת 2008 ביוזמתו של אביה של הזמרת, ג'יימס "ג'יימי" פארנל ספירס, לאחר שנה בה ספירס עברה משברים בחייה האישיים שהובילו לבעיות מהן סבלה באותה תקופה כמו דיכאון והתמכרות לסמים.
תחילה ההסדר היה אמור להיות זמני אך בסוף 2008 הוא הפך לקבוע.
מאז ועד שנת 2019 ספירס ניהלה את חייה באופן רגיל, עד לשנת 2019 בה אושפזה בבית חולים לחולי נפש בשנית.
תחילה היא טענה כי היא לוקחת הפסקה מהקריירה שלה בעקבות מצבו הבריאותי הרע של אביה שבאותה תקופה חווה קרע במעי הגס שכמעט הוביל למותו אך מאוחר יותר היא אושפזה בבית חולים לבריאות הנפש ולאחר שיצאה משם ספירס החליטה להמשיך לקחת הפסקה מהקריירה שלה במטרה להסיר את אביה מתפקידו כאפוטרופוס שלה.
לאחר שאושפזה בבית החולים החלו להתעורר שאלות לגבי האם ספירס מוחזקת שם בכפייה או נמצאת שם מרצונה החופשי כפי שאמרה לפניי שנכנסה לשם.
מאוחר יותר התגלה כי אכן ספירס נכנסה לשם בניגוד לרצונה וכי זה נעשה בהוראת אביה.
בעקבות כך קמה תנועה אינטרנטית בשם "התנועה לשחרור בריטני" שלוותה בהאשטאג #FreeBritney שזכה לפופולריות רבה ונכתב על ידי חצי מיליון אנשים ברשתות החברתיות.
ההאשטאג הפך לפופולרי בעיקר באפליקציית טיק טוק ואף זכה לתמיכה של מספר ידוענים ביניהם מיילי סיירוס, פריס הילטון ושר.
בשנת 2020 ספירס שכרה עורך דין משל עצמה והחלה בתהליך של פיטור אביה מתפקידו כאפוטרופוס.
בספטמבר אותה שנה אישרה בריטני כי היא תומכת בתנועה באמצעות עורך דינה ומסמכים משפטיים.
התנועה הובילה למגוון תאוריות לגבי מצבה של ספירס ויחסו של אביה כלפיה והמצב הסלים בעקבות הוצאת הסרט התיעודי "לשחרר את בריטני".
ב-23 ביוני העידה ספירס לראשונה בבית המשפט לגבי ההסדר.
ספירס האשימה את משפחתה וצוות ההנהלה שלה בהתעללות ומתחה ביקורת כלפי מדינת קליפורניה בכך שנתנה לזה יד.
רוב ההאשמות היו ספציפית נגד אביה כאשר טענה שהוא מנע ממנה להוציא התקן תוך-רחמי, הכריח אותה לעבוד כל יום בשבוע, הגביל אותה להשתמש בסכום כסף זעום כל חודש וכו'.
ב-14 ביולי 2021 שכרה ספירס את התובע והעו"ד הפדרלי לשעבר מת'יו ס.
ב-26 ביולי הגיש רוזנגרט בקשה לסלק את אביה מתפקידו.
ב-12 באוגוסט הגיש אביה של ספירס עתירה בה הוא מתנגד להאשמות נגדו אך פורש לבקשת השופטת ברנדה ג'יי פני.
ב-30 בספטמבר אושרה התפטרותו של אביה מהתפקיד ונקבע דיון נוסף ל-12 בנובמבר בו יאושר סופית האם בריטני תמשיך להיות תחת פיקוח של אפוטרופסות או לא.
ב-12 בנובמבר הוחלט כי ספירס לא תנוהל יותר על ידי אף גורם מקצועי.
בריטני ג'ין ספירס היא זמרת-יוצרת, רקדנית ושחקנית אמריקאית שזכתה במשך השנים להצלחה אדירה וכונתה בתואר "נסיכת הפופ" וכ"אייקון פופ".
היא קיבלה קרדיט על כך שהביאה לתחיית הטין פופ בסוף שנות ה-90 ותחילת שנות ה-2000. שני אלבומיה הראשונים זכו להצלחה מטאורית כאשר מכרו 30 מיליון עותקים ו-24 מיליון עותקים (בהתאמה) ואף שניהם הגיעו למעמד יהלום בארצות הברית, מה שגם הופך אותם לבין האלבומים הנמכרים ביותר בהיסטוריה ובהיסטוריית ארצות הברית.
לימים ספירס מכרה כ-200 מיליון אלבומים ושירים, מה שהופך אותה לאחת מהאמניות שמכרו הכי הרבה אלבומים ושירים בהיסטוריית המוזיקה, כאשר 70 מיליון מתוכם הם רק בארצות הברית.
בשנת 2006 ילדה את בנה השני ג'יידן כאשר הרתה מבעלה באותה תקופה הרקדן והזמר קווין פדרליין איתו התחתנה שנתיים קודם לכן.
אנשים רבים תיארו כי ספירס סבלה מדיכאון שאחריי לידה גם בלידה זאת וגם בלידת בנה הראשון פרסטון.
בנובמבר 2006 היא הגישה בקשת גירושין מפרדליין כאשר בסיבת הבקשה כתבה "פערים שבלתי ניתנים לגישור".
ביולי 2007 השניים התגרשו רשמית והסכימו על משמורת משותפת ביניהם על הילדים.
בינואר אותה שנה איבדה ספירס את דודתה לאחר שחלתה בסרטן השחלות, דודה אליה הייתה קרובה מאוד.
באותה תקופה נושא הגירושין, המחלוקת סביב ילדיה ועניינים אישיים בחייה זכו לסיקור נרחב בכלי התקשורת ולתיעוד אובססיבי של צלמי פפראצי.
בפברואר 2007 היא נכנסה למספרה וביקשה מהספרית שתגלח את כל ראשה.
הספרית סירבה וכתוצאה מכך ספירס לקחה את המכונה וגילחה את ראשה לבד.
הסיבות לכך לא היו ידועות אך ההשערה הייתה שספירס לא רצתה שצלמי הפפראצי יזהו אותה.
זמן קצר לאחר מכן ספירס הייתה עם חברה שלה בתחנת דלק כשהיא נראית עצבנית ועצובה.
באותו זמן צלם פפראצי החל לצלם אותה אף על פי שחברתה ביקשה ממנו להפסיק.
בינתיים חברתה יצאה מהרכב בעוד ספירס נשארה לבדה ברכב כאשר הצלם ממשיך להטריד ולצלם אותה.
כתוצאה מכך ספירס יצאה מרכבה והכתה את המכונית של צלם הפפראצי תוך שהיא גורמת לסדק בחלון.
באותה תקופה ספירס נכנסה לסירוגין לבתי חולים לבריאות הנפש.
בספטמבר אותה שנה היא הואשמה במספר עבירות, ביניהם עברה של תאונת פגע וברח לאחר שהתנגשה במכונית חונה.
באוקטובר אותה שנה איבדה ספירס את המשמורת על ילידיה באופן מלא מסיבות שלא פורסמו.
בנוסף, זו גם הייתה הפעם הראשונה שספירס הסתפקה בסיבוב הופעות מצומצם של שישה מופעים מול קהל מצומצם של כ-1,390 איש בממוצע להופעה ועם רשימת שירים מצומצמת של חמישה שירים בלבד.
באותו זמן היא הופיעה עם השיר "Gimmie More" בטקס פרסי ה-VMA אך הופעתה גרפה ביקורות שליליות לאור העובדה כי ספירס לא שרה בזמן המופע ולא הסתירה זאת, ובנוסף לא הצליחה לרקוד כמו שצריך.
לימים הפכה ההופעה לאחת מההופעות הידועות לשמצה בטקס עד כדי כך שספירס עצמה ביקשה מאוחר יותר למחוק את כל הסרטונים של המופע מיוטיוב.
באותה תקופה ספירס הסתובבה עם אדם בשם סם לוטפי, אך בעיני משפחתה של ספירס הוא היה נחשב להשפעה שלילית עליה ואף הוצאו נגדו צווי הרחקה מספירס.
באותה תקופה ספירס החלה מערכת יחסים קצרה עם צלם הפפראצי עדנאן גאליב.
קונסרבטוריון הוא מושג משפטי בארצות הברית אשר מתאר מצב בו ממונה לאדם בגיר אפוטרופוס על ידי שופט אשר ינהל את ענייניו הכספיים ואו את ענייני חיי היומיום שלו.
בדרך כלל מינוי זה נעשה לאדם זקן שאינו צלול בדעתו או כאשר אותו אדם סובל ממגבלות נפשיות או פיזיות.
אדם שנמצא תחת הסדר זה מכונה "קונסרבטיבן".
הקונסרבטוריון עשוי לחול גם על תאגידים וארגונים.
בקליפורניה קיימים שני סוגי אפוטרופסות: LPS (Lanterman-Petris-Short) ואפוטרופוס תקופתי (probate).
אפוטרופוסים של LPS משמשים בתפקיד זה במשך כשנה ולאחר שנה זו תפקידם מוארך בשנה נוספת במידת הצורך, ואם לא מוגשת בקשה להארכת תפקידם, התפקיד פג באופן אוטומטי.
הסוג השני לעומת זאת הוא סוג קבוע שאינו פג באופן אוטומטי.
ספירס נמצאת תחת אפוטרופסות מהסוג השני.
ישנם שני סוגים של אפוטרופוסים: אפוטרופוס אשר עוסק בענייני כספים ואפוטרופוס אשר עוסק בענייני היומיום.
האפוטרופוס שאחראי על הכספים תפקידו לנהל את ענייניו הכספיים של האדם עליו הוא משגיח ולפקח על עסקאות כספיות אחרות שלו.
הסוג השני אחראי על לנהל עניינים בנושאים כמו בריאות ומגורים.
אביה של ספירס משמש כאפוטרופוס בשני המקרים.
החל מיולי 2021 אביה של הזמרת נותר היחיד שעוסק בענייניה הכספיים של הזמרת לאחר שחברת "Bessemer Trust" פרשה מתפקידה כגורם צד שלישי האחראי על כספיה של הזמרת.
מונטגומרי משמשת גם היא כאפוטרופוסית משנית של ספירס ושימשה כאפוטרופוסית הראשית בתקופה בה אביה של הזמרת היה מאושפז בבית חולים.
2008: ההסדר מתחיל לצאת לפועל
ב-4 בינואר 2008 ספירס הייתה אמורה למסור באופן רשמי את ילדיה למשמורת של אביה לאחר שאיבדה את המשמורת על ילדיה.
ספירס סירבה למסור את ילדיה ובעקבות כך הסתגרה בחדר האמבטיה שבביתה עם בנה ג'יידן וסירבה לצאת בעוד בנה הבכור כבר יצא מהבית.
פדרליין הזעיק את הרשויות ובעקבות כך הגיעו למקום ניידות משטרה, מכבי אש, ואמבולנסים לביתה של ספירס.
גם צלמי פפראצי ואנשים מהתקשורת הגיעו למקום.
המשטרה נכנסה לבית ולקחה את ג'יידן.
המשטרה טענה כי מצאה את ספירס תחת השפעה של חומר לא ידוע.
ספירס הועברה באמבולנס למרכז לבריאות הנפש סנדרל סיני כשהיא מלווה בצלמי פפראצי.
בבית החולים היא הוגדרה תחת סטטוס 5150 (מצב בו ניתן לשים אדם במוסד פסיכיאטרי במשך 72 שעות בניגוד לרצונו), שם הוערך מצבה הנפשי.
במהלך האשפוז ספירס איבדה את כל שאר הזכויות שנשארו לה במסגרת הסדר הראייה של ילדיה והם עברו לאחריות מלאה של פדרליין.
אחריי קצת יותר מ-24 שעות ספירס שוחררה מבית החולים לאחר שקבעו שמצבה תקין.
ב-31 בינואר היא אושפזה שוב תחת סטטוס 5150 בבית החולים לבריאות הנפש על שם רונלד רייגן.
היא לוותה שוב באמבולנסים, מסוקים וניידות משטרה.
סם לוטפי טען כי היא הלכה ברצון אך במשפחתה של ספירס טענו שזה היה משום שהיא סירבה ליטול תרופות שהייתה צריכה.
מקורות אחרים לעומת זאת טוענים שזה היה לבקשת הפסיכיאטר שלה.
לאחר שספירס אושפזה בפעם הראשונה החל אביה, יחד עם המנהלת העסקית שלה לו מ.
טיילור, לפעול להשמת ספירס תחת השגחה זמנית של אפוטרופוס.
ב-1 בפברואר אישר בית המשפט באופן רשמי את ההסדר הזמני כאשר עורך דינה של ספירס אנדרו מ.
וולט שימש כאפוטרופוס הראשי בעוד אביה של ספירס שימש כמשנה לו.
על פי דיווחים הדיון ערך כעשר דקות בלבד מבלי לקבל עדות מספירס עצמה או מאנשים שקרובים אליה מה שהעלה תהיות לגבי הסיבה לאישור הבקשה.
אך השופטת שאישרה את הבקשה אמרה לניו יורק טיימס כי היו הרבה דיונים קודם לכן לגבי הנושא.
במסמכים שאביה של ספירס הגיש לבית המשפט היה רשום כי ספירס סובלת מאלצהיימר אם כי עד היום טענה זו לא הוכחה באופן רשמי.
ההסדר היה אמור להימשך עד ה-4 לחודש אך ב-6 בחודש נודע כי ההסדר עדיין בתוקף.
בחודשים שלאחר מכן הקונסרבטוריון המשיך להיות בתוקף ובעקבות כך ספירס שכרה את עורך הדין אדם סטרייסנד כדי לסיים את ההסדר אך בית המשפט פיטר את סטרייסנד לאחר שבית המשפט קבע כי ספירס לא כשירה לשכור עורך דין משלה.
בעקבות כך ספירס ניסתה לשכור את עורך דין ג'ון ארדלי שטען כי זכויות האזרח של בריטני נפגעות כתוצאה מההסדר.
בנוסף ארדלי טען כי ההסדר נקבע מבלי להתריע מראש שכן על פי החוק ספירס הייתה חייבת לקבל התראה של לפחות 5 ימים מראש לפניי כניסת ההסדר לתוקף.
בעקבות כך הוא ניסה להעביר את ההכרעה בנושא לבית המשפט הפדרלי.
בעקבות כך שוב עורך דינו של אביה הגיש מסמכים שמוכיחים כי ספירס לא כשירה לשכור עורך דין משלה וגם ארדלי פוטר מתפקידו על ידי בית המשפט.
בעקבות הטענות של עורך דינה הקודם השופטת נתנה לבריטני אפשרות להוציא בממוצע 1,500 דולר שבוע על דברים שהיא רואה לנכון להוציא עליהם כסף מבלי לקבל אישור על כך.
בנוסף בריטני הורשתה להשאיר את עורכת הדין שלה ששימשה עבור הפן הבידורי ואף באותה שנה היא הורשתה להשתתף בתפקיד אורח בסדרה איך פגשתי את אמא.
בנוסף השופטת גם הורידה את שכר הטרחה המשפטי שבריטני נאלצה לשלם על מנת להקל עליה בתשלום המזונות לבעלה לשעבר ותשלומים אחרים אותם הייתה צריכה לשלם לו.
באותה תקופה ספירס המשיכה לעבור הערכות פסיכולוגיות ונפשיות.
ב-18 ביולי ספירס ופדרליין הגיעו להסכם קבוע בנוגע למשמורת על הילדים.
ספירס הורשתה להיות עם הילדים יותר ויותר ככל שמצבה השתפר עד שבסוף היא קיבלה משמרות שוויוניות.
באותה תקופה היא גם החלה לעבוד על אלבומה השישי.
ב-31 בחודש ההסדר הוארך באופן רשמי עד היום האחרון של השנה.
באותה תקופה דווח כי מצבה של ספירס השתפר וכי היא הצליחה לבלות יותר זמן עם ילדיה.
ב-5 בספטמבר אותה שנה החל MTV לצלם את הסרט הדוקומנטרי Britney: For the Record כאשר הצילומים נמשכו במשך חודשיים.
בסוף נובמבר הוא שודר בערוץ של MTV.
בסרט ספירס הביעה את חוסר שביעות רצונה מההסדר.
בנוסף היא דיברה על מצבה הנפשי כאשר אמרה: "אין לי שום התרגשות, אין לי שום תשוקה...
יש לי ימים ממש טובים, ואז יש לי ימים רעים.
גם כשאתה נכנס לכלא, אתה יודע שיש את הזמן שאתה הולך לצאת.
אבל זה לא המצב, זה לא נגמר.
זה בדיוק כמו בלקום אתמול בבוקר, כל יום מרגיש אותו הדבר".
"אני חושבת ש[ההסדר] שולט בי יותר מדי.
אם לא הייתי תחת המגבלות שאני נמצאת תחתם, הייתי מרגישה כל כך משוחררת.
כשאני אומרת להם שזה מה שאני מרגישה, הם שומעים אבל הם לא באמת מקשיבים.
מעולם לא רציתי להיות אחד מאותם אנשים שבויים.
2009-2012: שנים ראשונות להסדר וביקורת
בשנת 2009 ספירס המשיכה לנהל את הקריירה שלה כרגיל כאשר יצאה לסיבוב הופעות לקידום אלבומה השישי.
סיבוב ההופעות היה למצליח ביותר מבחינה מסחרית של הזמרת ואחד לסיבובי ההופעות המצליחים ביותר מסחרית לאותו עשור ובכך ספירס חזרה בחזרה לפרונט אחריי שנעלמה בעקבות מצבה.
באותו הזמן הודלפה לרשת הודעה קולית שמעידה על סכסוך בין ספירס לאביה בנושא ההסדר.
ההודעה הקולית עסקה בכך שבית המשפט רצה להוציא צווי הרחקה לסם לוטפי ולג'ון ארדלי.
בנוסף עדנאן גאליב קיבל צו הרחקה מהזמרת למשך 3 שנים.
במהלך תקופה זו נודע כי לוטפי וארדלי יצרו קשר עם העורך דין ג'ון אנדרסון על מנת לגרום לכך שספירס תשכור את שירותיו.
ובכך ב-27 בינואר 2009 אנדרסון הגיש עתירה שבמסגרתה ביקש שספירס תמנה את עורך הדין שלה בעצמה.
אך יום למחרת אנדרסון התפטר מהתיק בפתאומיות.
בעקבות כך מנהל אתר המעריצים של ספירס ג'ורדן מילר האשים באתר את ג'יימי בכך שהוא מנצל ואוסר את בריטני בניגוד לרצונה כשהוא משתמש לראשונה בביטוי "שחררו את בריטני" שלימים הפך להאשטאג המפורסם.
בעקבות כך ג'יימי הגיש כנגד מילר תביעה על הפרת זכויות יוצרים ודרש במסגרת התביעה שהאתר ייסגר אך התביעה נדחתה.
התביעה של חברת ברנד סנס וקידום אלבומה השביעי
אחריי הקאמבק המוצלח שלה בשנים 2008 ו-2009 ספירס המשיכה לנהל את הקריירה שלה באופן שגרתי.
ב-2010 היא הוציאה ליין של בגדים על שמה בשיתוף עם המותג קנדיס ואף התארחה בסדרה Glee.
שנה לאחר מכן הוציאה את אלבומה השביעי שזכה לביקורות חיוביות מהמבקרים והניב להיטים גדולים.
שלושה משירי האלבום הגיעו לעשירייה הפותחת בארצות הברית.
אך בינתיים חברת ברנד סנס פרטנרס תבעה את ג'יימי ואת האחראים על ההסדר של ספירס בכך שהצוות שמנהל את ההסדר אחראי על הפרת חוזה של ספירס איתם במסגרת השקת הבושם אליזבת' ארדן.
בעקבות כך החלו דיונים בבית המשפט בהם ספירס לא הורשתה להעיד.
ברנד סנס מחו נגד העובדה שספירס לא יכולה להעיד בבית המשפט אך ספירס עדיין לא הורשתה להעיד.
במקביל סם לוטפי תבע את משפחתה של ספירס וביקש מספירס לתת תצהיר במסגרת התביעה.
מנגד הוריה של ספירס טענו כי ספירס לא כשירה נפשית בשביל להעיד תחת שבועה.
אך לוטפי טען מנגד כי ספירס נוהגת להתראיין הרבה ולענות באופן הגיוני וקוהרנטי על שאלות מה שמעיד כי יש לה חשיבה לוגית ושהיא כשירה נפשית להעיד.
בנוסף לוטפי נתן את הסרט הדוקומנטרי כדוגמה לדבריו.
ביולי 2011 דווח כי קרן שהקימה ספירס על שמה למען מטרות צדקה כמו בניית מחנה קיץ לילדים מאוכלוסיות מוחלשות הפסידה כספים באופן משמעותי.
מאוחר יותר התברר כי ג'יימי ואנדרו וולט משכו כספים מהקרן והותירו את הקרן עם 17 דולר בלבד.
אירוסין וצירופו של ג'ייסון טראוויק להסדר
בסוף 2011 ספירס ובן זוגה ג'ייסון טראוויק התארסו.
זוהי הייתה הפעם השנייה והפעם הראשונה מזה 8 שנים שספירס התארסה.
הזוג הכיר ב-2009. באותה תקופה ספירס ניסתה שוב לבטל את ההסדר אך מסיבות כלכליות ומשפטיות זה לא הצליח.
אך בעקבות כך באפריל 2012 טראוויק צורף להסדר והפך לאפוטרופוס משני של ספירס בפן של חייה האישיים לבקשתה של ספירס עצמה.
באותה תקופה דווח כי ספירס תשמש כשופטת ומנטורית בעונה שנייה של הגרסה האמריקאית לתוכנית The X Factor לצד דמי לובאטו שהצטרפה גם היא לפאנל השופטים ואל.
איי ריד וסיימון קאוול ששימשו כשופטים בעונה הקודמת.
טראוויק היה מעורב במשא ומתן של החוזה של ספירס בתוכנית שבמסגרתו קיבלה 15 מיליון דולר.
השופטת שאחראית על ההסדר אישרה את בקשתה של ספירס להשתתף כשופטת ומנטורית בתוכנית.
בינואר 2013 דווח כי ספירס וטראוויק ביטלו את אירוסיהם ואף טראוויק התפטר מתפקידו כאפוטרופוס משנה של ספירס.
זמן קצר לאחר מכן החלה מערכת יחסים עם עורך הדין דייוויד לוקאדו.
במסגרת מערכת היחסים עם ספירס לוקאדו נאלץ לעבור בדיקת רקע על ידי ג'יימי ולחתום על הסכם סודיות.
סדרת הופעות קבועות בלאס וגאס
בשנת 2013 נודע כי ספירס תחל סדרה קבועה של הופעות במשך שנתיים במלון פלאנט הוליווד בלאס וגאס, נוודה, תחת השם Britney: Piece of Me.
במסגרת העסקה ספירס יכלה לבטל את ההופעות רק אם האפוטרופוסים שלה יאשרו זאת או שהיא תוכל לבטל את ההופעות בעצמה אם לא תהיה תחת ההסדר.
סדרת ההופעות החלה בסוף 2013. באותו החודש ספירס גם הוציאה את אלבומה השמיני תחת חברת התקליטים החדשה שלה RCA לאחר שחברת התקליטים הקודמת שלה ג'ייב רקורדס התפרקה.
במהלך אותם שנתיים ספירס נפרדה מלוקאדו והופיעה בתפקיד אורח בסדרה ג'יין הבתולה.
באותה תקופה החלו ספקולציות לכך שההסדר יימשך לשארית חייה של ספירס.
ב-2015 ספירס הוציאה את השיר "Pretty Girls" בשיתוף הראפרית איגי אזליה.
אזליה ציינה שלפניי שהן הקליטו את השיר הן נפגשו לארוחת צהריים אך זה היה לאחר שהצוות של ספירס בדק את המקום על מנת לוודא "שהיא לא מאחסנת שום דבר מוזר".
מאוחר יותר השתיים הסתכסכו לאחר שאזליה האשימה את ספירס וצוות ההנהלה שלה בחוסר הקידום של השיר.
קידום ושחרור של אלבומה התשיעי על רקע ביקורות נוספות
במאי 2016 הותר לבריטני להצהיר בתביעה של סום לוטפי.
בעקבות כך נכתב במסגרת מאמר בניו ורק טיימס כי ככל הנראה ספירס תוכל להתחיל להשתחרר מהתנאים המגבילים בהם היא חיה.
גם בן זוגה לשעבר דייוויד לוקאדו אמר כי "אם מישהו היה יכול לראות את האינטראקציה שלה עם ילדיה הוא היה יודע שאין צורך בקונסרבטוריון בחייה".
המאמר גם מתח ביקורת על ההיבט הכספי של ההסדר, וציטט את איליין רנואר, נשיאת ההתאחדות הלאומית להפסקת התעללות של אפוטרופוסים, כאשר אמרה: "כל עוד היא מכניסה כל כך הרבה כסף וכל עוד עורכי הדין והקונסרבטיבים מקבלים שכר, אין תמריץ אפילו קטן לסיים את זה".
אך בפן החיובי המאמר ציין כי חלק מההגבלות בהסדר הוסרו וכי מצבה הבריאותי של ספירס השתפר וכי עורכי הדין שלה מגנים עליה מפניי התעללות וכפייה.
בינתיים ספירס המשיכה את סדרת ההופעות שלה בווגאס שהוארכה עד לסוף 2017, הוציאה את אלבומה התשיעי ויצאה לסיבוב הופעות לקידומו ב-2017 שהיה בין היתר גם בישראל.
ב-2018 היא המשיכה את סיבוב ההופעות גם בצפון אמריקה ואירופה.
בנוסף היא גם הופיעה בקיץ 2016 בפעם הראשונה בטקס פרסי ה-VMA מאז ההופעה הידועה לשמצה עם "Gimmie More".
החמרות בנושא ההסדר ורצף הופעות חדש בלאס וגאס
בשנת 2018 נודע כי ג'יימי שוקל לסיים את ההסדר בסיום סיבוב ההופעות Piece of Me Tour.
גורמים מקורבים לזמרת אמרו שהיא מרגישה בטוחה לנהל את חייה לבד.
באוקטובר הודיעה בריטני כי היא צפויה לצאת לרצף הופעות נוסף בלאס וגאס תחת השם Britney: Domination.
רצף ההופעות היו אמור להתקיים בפארק MGM החל מפברואר 2019 כאשר ספירס הייתה אמורה להרוויח כחצי מיליון דולר עבור כל מופע.
באוקטובר 2018 נודע כי אנדרו וולט ביקש מבית המשפט להגדיל את שכרו ל-426 אלף דולר בשנה עבור עבודתו כאפוטרופוס המשני של ספירס.
לטענתו של וולט הוא דאג לכך שלספירס לא תהיה גישה לסמים לא חוקיים וכי לפניי שנכנס לתפקיד לספירס כמעט ולא היה כסף וכי היא הייתה שקועה בחובות וכי רק מאז 2014 הונה של ספירס גדל ב-20 מיליון דולר לפחות.
הוא טען כי במהלך סיבוב ההופעות הראשון שלה מאז ההתמוטטות הוא דאג לכך שהכל התנהל כמו שצריך ושסיבוב ההופעות לא יביא להפסדים וכי עבודתו תמשיך להיות משתלמת גם בשנים הבאות.
2019: הפסקה וצמיחת תנועת לשחרר את בריטני
ביטול ההופעות בלאס וגאס ותחילת ההפסקה
ב-4 בינואר הודיעה בריטני על ביטול רצף ההופעות בלאס וגאס בעקבות מצבו הבריאותי של אביה באותה תקופה שאושפז בבית חולים במצב קשה בעקבות קרע במעי הגס.
מאוחר יותר דווח כי ספירס החלה בהפסקה מהקריירה שלה עד להודעה חדשה.
בחודש מרץ בית המשפט ביקש מאנדרו וולט להתפטר מתפקידו.
וולט נענה לבקשת בית המשפט והגיש את התפטרותו מהתפקיד.
וולט כתב במסמכים שהוגשו לבית המשפט כי התפטרותו תוביל לפגיעה משמעותית, נזק בלתי הפיך וסכנה מיידית במצב הכלכלי של ספירס אך בכל זאת בית המשפט לא חזר בו מבקשתו.
בעקבות כך ג'יימי נשאר לאחראי היחיד לכספיה של ספירס.
זמן קצר לאחר מכן פורסם מאמר בפורבס שהטיל ספק בסיום ההסדר בעקבות התפטרותו של וולט ואף אמר כי ספירס לא יכולה להתחתן עם בן זוגה הנוכחי סם ללא אישור מאביה.
ב-3 באפריל נודע כי שבוע קודם לכן ספירס אושפזה בבית חולים לבריאות הנפש בעקבות מצבה הבריאותי של אביה.
ספירס אישרה זאת בעצמה בחשבון האינסטגרם שלה אם כי זו הייתה הפעם הראשונה מזה 3 חודשים שהיא הראתה פעילות ברשתות החברתיות מה שהחל לעורר חשד בקרב המעריצים שלה.
פודקאסט ותחילת תנועת לשחרר את בריטני
באמצע אפריל השאיר נוטריון אנונימי שהיה מעורב בנושא ההסדר הודעה קולית למנהלות הפודקאסט "הגרם של בריטני" בה חשף פרטים חדשים אודות ההסדר.
הוא חשף כי ספירס סירבה ליטול את התרופות הקבועות שלה וגם סירבה ליטול תרופות חדשות וכתוצאה מכך ג'יימי האריך את סדרת ההופעות שלה בלאס וגאס מבלי להגיד לה מתי הם ייגמרו.
כתוצאה מכך הוא אשפז אותה בכפייה ואמר לה להאשים בזה את מצבו הבריאותי.
בנוסף הוא טען כי הוא אסר על בריטני לנהוג אך היא נהגה בכל זאת מה שגם גרם לכך שהוא אשפז אותה בכפייה ללא זמן מוגדר.
כתוצאה מכך מעריצים רבים של ספירס החלו לשתף את ההאשטאג "שחררו את בריטני" ברשתות החברתיות ודרשו לשחרר את בריטני משם.
ההאשטאג זכה לפופולריות רבה ודובר עליו גם בטלוויזיה ואף מספר מפורסמים השתמשו בו ביניהם פריס הילטון ומיילי סיירוס שצעקה באחת מהופעותיה את המשפט "שחררו את בריטני".
בנוסף אימה של ספירס, לין ספירס החלה לעשות סימוני 'אהבתי' לאנשים שכתבו את ההאשטאג.
הסלמת המחאה ודיונים ראשוניים בבית המשפט
לאחר התפשטות ההאשטאג ברשתות החברתיות פעילי התנועה התכנסו בבית העירייה במערב הוליווד והפגינו.
כתגובה לכך ספירס העלתה סרטון לחשבון האינסטגרם שלה בה היא טענה שהכל בסדר ושהיא פשוט צריכה זמן לעצמה.
זמן קצר לאחר מכן אימה של ספירס הגישה בקשה לבית משפט בה היא דורשת להיות מעורבת בפרטים הקשורים להסדר.
ב-10 במאי התקיים דיון בנושא בו נכחו אימה של ספירס וספירס עצמה ואף ספירס העידה במשפט.
בעקבות כך תנועת שחררו את בריטני הפגינו מול בית המשפט שבו התקיים הדיון.
באותה תקופה האנשים שכלולים בהסדר אמרו שמעריציה של הזמרת אומרים תאוריות קונספירציה.
במקביל ג'יימי עתר לבית המשפט וביקש להרחיב את זכויותיו כאפוטרופוס מעבר לקליפורניה, בין היתר במדינות כמו לואיזיאנה, הוואי ופלורידה.
מאוחר יותר הסדר הקונסרבטוריון הפך לתקף גם באלבמה, אריזונה, ג'ורג'יה, מסצ'וסטס, מישיגן, טנסי, וירג'יניה ומחוז קולומביה.
לאחר מכן הוא תבע את הבלוגר והעורך דין אנתוני אליה שיצר את תנועת שחררו את בריטני ויצר האתר "Absolute Britney" בגין לשון הרע לאחר שטען כי ג'יימי אומר לבריטני מה לכתוב באינסטגרם.
טיילור תבעה גם היא את אליה לאחר שלטענתה האשים אותה באישומי שווא סביב נושא ההסדר.
תקרית אלימות ואיבוד משמורת חלקית
ב-25 באוגוסט ג'יימי קיבל צו הרחקה מילדיה של ספירס לאחר שהואשם בתקיפה פיזית של בנה שון.
על פי דיווחים שון וג'יימי רבו ושון נעל את עצמו באחד החדרים בביתו של ג'יימי, כתוצאה מכך ג'יימי פרץ את הדלת של החדר והכה את שון.
לאחר מכן הגישו פדרליין ועורך הדין מארק וינסנט קפלן מסמך לבית המשפט אשר דורש כי ספירס תכיר בהתעללות ותתמוך בנתינת צו ההרחקה.
בעקבות כך ספירס איבדה 20 אחוז מהמשמורת על ילדיה.
בנוסף נפתחה כנגד ג'יימי חקירה בגין התעללות בילדים אך נכון להיום אין נגדו הרשעות.
ב-6 בספטמבר ג'יימי התפטר זמנית מתפקידו כאפוטרופוס של ספירס בעקבות מצבו הבריאותי.
בעקבות כך ג'יימי הגיש בקשה בה ביקש כי ג'ודי מונטגומרי, מנהלת הטיפול של בריטני תשמש כמחליפה שלו בתפקיד.
אך מאז חזרתו לתפקיד מונטגומרי עדיין נשארה בתפקיד.
ב-18 בספטמבר התקיים דיון נוסף סביב ההסדר אך ספירס לא הופיעה בדיון ובכך הוא נדחה ל-21 באפריל.
2020: תנועת שחררו את בריטני מתגברת על רקע מגפת הקורונה
השידור החי של ג'יידן פדרליין ושינויים בתוכניות על רקע המגפה
ב-4 במרץ 2020 בנה הצעיר ג'יידן עלה בשידור חי באינסטגרם וענה על שאלות הקשורות לספירס ולמשפחתה.
כנשאל ג'יידן מה הוא חושב על ג'יימי תקף אותו מילולית וקילל אותו כאשר אמר בין היתר "הוא יכול למות מצדי".
לעומת זאת הוא דיבר באופן חיובי על אימה של ספירס, לין, על בן זוגה סם והכחיש את הטענות כי היא לא בשליטה על החיים שלה.
באותו חודש התפרצה מגפת הקורונה בארצות הברית וב-11 לחודש הוטלו בכל רחביי ארצות הברית הגבלות שונות ביניהם ריחוק חברתי שהובילו לדחיית הדיון באפריל ליולי אותה שנה.
במשך אותו זמן נערכו דיונים ווירטואליים סביב ההסדר.
במקביל נחשפה העטיפה המקורית לאלבומה התשיעי מה שהעלה את פופולריות מחדש סביב האלבום ובעקבות כך השיר "Mood Ring" שהיה זמין רק במהדורה היפנית של האלבום הפך לזמין בכל העולם.
שבוע לאחר מכן "Mood Ring" הפך לשיר השני שנקנה בהכי הרבה עותקים דיגיטליים בארצות הברית באותו שבוע.
תנועת לשחרר את בריטני צוברת כוח בטיקטוק
ב-2 ביולי פרסמה ספירס סרטון בחשבון הטיק טוק שלה שהצית את התאוריות של תנועת לשחרר את בריטני.
בעקבות כך פעילות התנועה הוצתה מחדש ואף מפורסמים כמו מיסי אליוט וטינשיי הביעו תמיכה ודאגה.
בעקבות הסרטון הרבה אנשים טענו כי ספירס מוחזקת כבת ערובה, מקבלת תרופות אנטי פסיכיאטריות שגורמים לה להיראות לא יציבה וכנועה ושאין לה זכויות בסיסיות.
לאחר מכן פרסם הצלם אנדרו גלרי שעבד עם ספירס על הסרט הדוקומנטרי שלה סדרה של סרטונים באפליקציית טיקטוק מכתב אשר כתבה ספירס בגוף שלישי המתאר את מצבה באותה תקופה.
במכתב היה רשום כי שיקרו לה ורימו אותה ולקחו ממנה את הילדים בכוח ללא סיבה מוצדקת ולכן עשתה את מה שהייתה צריכה לעשות כדי להגן עליהם.
בנוסף היה רשום שהמעורבים בהסדר מרוויחים מכך כסף וכי הם מסוגלים להמשיך עם זה לנצח בגלל זה.
בהמשך ביקשה אימה של ספירס, לין להיות חלק מהאחראים של כל מה שקשור להיבט הכלכלי של ההסדר.
ב-22 ביולי היה אמור להיערך דיון בזום ביחד עם ספירס והוריה, הוריה הופיעו בדיון אך ספירס עצמה לא הופיע בעקבות "קשיים טכניים" מה שגרם לדיון להידחות שוב.
אך מאוחר יותר נודע כי הסיבה שהדיון נדחה הוא שארבעה אנשים התפרצו לשיחה באמצע וסירבו לעזוב מה שגם גרם לכך שהוצא צו משפטי שבו אוסר על חשיפת פרטים הקשורים למשפט באופן פומבי.
באותו יום רבים מתומכי התנועה שוב קיימו הפגנה מול בית המשפט בו התקיימו הדיונים בנושא.
בעקבות עליית הפופולריות של התנועה בטיקטוק תומכים של התנועה ארגנו עצומה לבית הלבן בה הם דרשו שהקונגרס יחקור את הנושא ההסדר.
העצומה השיגה מעל 100 אלף חתימות.
באותה תקופה גם נודע כי ברשתות החברתיות פורסמו 100 אלף פוסטים עם האשגטאג "לשחרר את בריטני".
נוסף לכך סרטונים בטיקטוק בהם יש את ההאשטאג צברו 100 מיליון צפיות.
עליית הפופולריות של הפרשה במדיה
ב-23 ביולי אחיה הבכור, בראיין ספירס הגיב בפעם הראשונה על הפרשה.
הוא טען כי גם הוא מרגיש שהיא מוכנה להשתחרר מההסדר אך בסופו של דבר אמר כי ההסדר נועד להגן עליה וכי ישנם דברים שלדעתו עדיין היא לא צריכה לעשות באופן עצמאי כמו לנהוג.
בשבועות הבאים המקרה המשיך לצבור פופולריות כאשר סוקר באתרי אינטרנט ובטלוויזיה ואף תנועת לשחרר את בריטני צברה תאוצה.
אתר "Vox" אף כינה את התנועה כתנועה
לעומת זאת ג'יימי המשיך לטעון כי התנועה מלאה בתאוריות קונספירציה וספקולציות.
בהמשך נודע כי ההוצאות שקשורות להסדר הגיעו להיקף של מיליון דולר עבור ספירס רק בשנת 2019 בלבד.
דיונים נוספים וגורם צד שלישי בהיבט הכלכלי
בספטמבר אותה שנה ביקשה ספירס באמצעות עורך דינה כי התיק יהיה פתוח לציבור.
בנוסף עורך דינה הצהיר כי ספירס תומכת בתנועה ומעריכה את התמיכה של מעריציה בה.
בהמשך התקיים דיון נוסף בהיבט הכלכלי בפרשה במסגרתו ספירס ביקשה שיהיה גורם צד שלישי אשר יהיה אחראי על הכספים שלה אשר הם יהיו הקרן "Bessemer Trust".
בנוסף במהלך הדיון עורך דינה אמר כי ספירס אמרה לו שהיא חוששת מאביה ובחרה שלא להופיע בזמן שהוא אחראי עליה.
עורך דינו של ג'יימי לעומת זאת טען כי אין ראיות לכך.
2021: לשחרר את בריטני (סרט תיעודי) ועדות פומבית
סערה ציבורית לאחר שחרור הסרט התיעודי
ב-4 בפברואר 2021 שוחרר סרט אודות הפרשה תחת השם "לשחרר את בריטני".
הסרט התיעודי, שנעשה על ידי עיתון הניו יורק טיימס, הופץ ב-FX והולו ובוים על ידי סמנת'ה סטארק.
הסרט מסביר אודות הפרשה, מראה את גלגולה ואף מדבר עם מעריצים ואנשים הקשורים לפרשה.
הסרט זכה להצלחה ועורר סערה.
בעקבות כך בן זוגה של ספירס הגיב על הסרט כאשר כתב בחשבון האינסטגרם שלו, "אפס כבוד למישהו שמנסה לשלוט במערכת היחסים שלנו וזורק כל הזמן מכשולים בדרכנו".
חלק גדול מהסרט גם שופך אור על היחס של הציבור והתקשורת כלפי ספירס בשנים שקדמו לפרשה.
בעיתון הגרדיאן כתבו על הסרט: "שחזור של הקריירה של ספירס בעדשה מודרנית פוסט עידן ה-Me Too".
ב-8 במרץ מאט גייטס וג'ים ג'ורדן מבית הנבחרים של ארצות הברית ביקשו מנשיא בית הנבחרים ג'רלד נדלר לקיים דיון סביב הנושא של התעללות של אפוטרופוסים בוועדת המשפט של בית הנבחרים של ארצות הברית תוך כדי שבמכתב שהם כותבים הם מציינים לדוגמה את המקרה של ספירס.
ב-27 באפריל סאם אינגהאם, עורך הדין של ספירס הגיש בקשה לשופטת בתיק לקיים דיון חירום בנושא.
כתוצאה מכך נקבע דיון ל-23 ביוני.
ב-17 ביוני נודע כי אדם בשם סטן וונטוך הגיש בקשה להפסקת ההסדר.
עורך הדין של בריטני טען כי לא היה לו מושג שזה קרה, הוא טענו כי מדובר באדם שלא ממש קשור למקרה באופן ישיר ושהוא מגדיר את עצמו כחבר של בריטני.
עלות הגשת הבקשה הייתה 90 דולר אך בית המשפט ויתר על התשלום.
ב-22 ביוני דווח הניו יורק טיימס כי במסמכים חסויים שהתקבלו לעיתון ספירס הצהירה כי היא רצתה לסיים את ההסדר עוד הרבה קודם לכן וכי היא נמצאת כבר בשליטה על חייה.
הסתבר כי עוד בשנת 2014 כבר ספירס רצתה להפסיק את ההסדר בטענה שאבא שלה התמכר שוב לאלכוהול וחשבה כי הוא לא כשיר מספיק לטפל בה.
המאמר פירט בין היתר את המערכת היחסים המתוחה שיש בין ספירס לבין אביה.
יום לפניי העדות שלה ספירס התקשרה לשירותי החירום של קליפורניה ודיווחה על עצמה כקורבן להתעללות במסגרת הסדר האפוטרופסות.
כתוצאה מכך נפתחה חקירה בנושא שכרגע פרטיה נשארו חסויים לציבור.
ב-23 ביוני העידה ספירס באמצעות שיחת וידאו בביתה בפעם הראשונה לגבי נושא ההסדר.
בהצהרה היא סיפרה כי היא מוכרחת לעבוד שבעה ימים בשבוע וכי בשנת 2018 איימו לתבוע אותה אם לא תצא לסיבוב הופעות וכי בכל פעם שיצאה לסיבוב הופעות לקחו ממנה את הדרכון שלה ואת האשראי שלה.
בנוסף היא סיפרה כי היא נאלצת לקחת תרופה בשם ליתיום שמיועדת לאנשים עם הפרעה דו קוטבית (אף על פי שאינה סובלת מבעיה זו) וכתוצאה מכך התרופה פגעה בתפקוד שלה והיא בקושי יכלה לנהל שיחה נורמטיבית.
בנוסף היא טענה שאביה אשפז אותה בכפייה בשנת 2019 כיוון שסירבה לקחת את התרופות שלה וגם מכיוון שנהגה ללא רשותו וטענה כי היא מוכרחת ללכת לטיפולים פסיכולוגים ופסיכיאטרים באופן קבוע גם כשהיא לא מרגישה טוב.
בנוסף היא טענה שהיא נושאת ברחמה התקן תוך רחמי שמונע ממנה להיכנס להיריון ושלא נותנים לה להוציא אותו ובנוסף גם לא נותנים לה להתחתן עם בן זוגה הנוכחי סאם.
גם בפן הכלכלי ספירס אמרה כי היא עוברת התעללות כאשר היא מוגבלת להשתמש ב-2,500 דולר בחודש ולמשל שרצתה להוציא יותר כסף על החלפת ארונות במטבח אביה סירב לכך.
כתוצאה מכך ספירס אמרה כי היא מרגישה מדוכאת, בטראומה, בודדה, כעוסה, שהיא בוכה ולא ישנה בלילה.
כל מי שאחראי לדבר הזה צריך לשבת בכלא" אמרה במהלך העדות שלה.
היא טענה כי לאבא שלה אף פעם לא היה אכפת ממנה, למשל כשהייתה במכון גמילה והיא בכתה לו בטלפון היא צחק ועשה רושם שהוא נהנה מהסיטואציה.
ספירס גם מתחה ביקורת על האופן בו מדינת קליפורניה טיפלה בתיק שלה ואף גם מתחה ביקורת על משפחתה על כך ששיתפו עם זה פעולה ולא תמכו בה וכתוצאה מכך היא אמרה שהיא רוצה לתבוע אותם.
במסגרת העדות ספירס ביקשה לסיים את ההסדר לצמיתות ולעשות שינויים בתוכנית הטיפול שלה.
ספירס הקליטה את החצי הראשון של העדות שלה וקטע זה הודלף לרשת.
היא רצתה להקליט את כל העדות אך השופטת אסרה על כך.
לאחר העדות בעלה לשעבר קווין פדרליין תמך בסיום ההסדר.
עורך דינו של פדרליין אמר גם הוא כי פדרליין תומך בסיום ההסדר אך עדיין ישנם עניינים כספיים בינו לבין ספירס שצריכים להיפתר.
בנוסף עורך דינו של פדרליין הצהיר הכי פדרליין לעולם לא היה מעורב בהסדר או השתמש בילדים שלהם כדי לקדם אותו.
ב-30 ביוני קרא ג'יימי לחקור את הדברים שספירס אמרה במשפט.
ג'יימי טען כי לא היה לו קשר לזה וכי הוא האשים את ג'ודי בכך שדברים אלו קרו בזמן שהיה מאושפז בבית חולים.
באותו יום השופטת בתיק דחתה בקשה אחרת של ספירס מנובמבר האחרון לסיים את האפוטרופסות בטענה שספירס לא יודעת לנהל את עניינה הכספיים אך הורתה לקיים דיון נוסף לגבי שאר הדברים שספירס העידה עליהם בדיון שהתקיים ב-23 ביוני.
למרות חברת Bessemer Trust אשר הייתה הגורם צד שלישי האחראי לכספיה של ספירס הגישה בקשה לסיים את תפקידה לאור עדותה של ספירס.
בעקבות הפצת העדות של ספירס באינטרנט ב-30 ביוני בתי המשפט במחוז ללוס אנג'לס ביטל את התוכנית של דיונים מרחוק לאחר שהעדות הודלפה לאינטרנט מכיוון שעל פי החוק אסור להקליט ולהפיץ דיונים משפטיים ללא הסכמת השופט במשפט.
ביקורת ציבורית נוספת והתערבות הקונגרס
ב-1 ביולי חברי בית הנבחרים של ארצות הברית מאט גייטס, מרג'ורי טיילור גרין, ברג'ס אוונס ואנדי ביגס הזמינו את ספירס להעיד בקונגרס על ההסדר וטענו כי הקונגרס צריך לפעול בנושא.
הסנאטורים אליזבת וורן ובוב קייסי ביקשו מידע ממשרד הבריאות וממחלקת משאבי האנוש של משרד המשפטים לגבי אפוטרופסות בארצות הברית.
שני הסנאטורים הביעו דאגה מכך כי הסדרי אפוטרופסות עלולים "ליצור הזדמנויות משמעותיות להזנחה, ניצול והתעללות".
השניים מענו איגרת לגופים אליהם הם פנו תוך ציון עדותה של ספירס ב-23 ביוני כי המקרה שלה "שפך אור על חששות ארוכות שנים ...
בגין הפרות זכויות אזרחיות של אנשים הנמצאים תחת ...
באותו יום הראפרית איגי אזליה הביעה תמיכה בספירס.
אזליה טענה כי ספירס הוגבלה מלבצע דברים בסיסיים ובנוסף טענה כי ג'יימי הכריח אותה לחתום על מסמך השומר בסוד של פרטי ההסדר לפניי שהשתיים הופיעו בטקס פרסי הבילבורד.
גם החבר הילדות של ספירס ג'ייסון אלכסנדר הביע תמיכה בספירס וטען כי העדות של ספירס "לא גירדה את פני השטח" של מה שהתרחש במסגרת ההסדר ובנוסף מתח ביקורת על תמיכתה של אחותה בה.
ב-3 ביולי חשפו העיתונאים רונאן פארו וג'יה טולנטינו תחקיר מקיף שערכו אודות הפרשה.
ג'קלין בוצ'ר חברה של המשפחה אמרה כי בזמנו העידה בעד ההסדר אך טענה כי היא מתחרטת על זה בדיעבד וכינתה את משפחתה של ספירס "מושחתת".
התפטרות אנשי הצוות, בחירת עורך דין חדש והתפטרותו של ג'יימי מהתפקיד
ב-6 ביולי, לארי רודולוף, מנהלה האישה של ספירס התפטר מתפקידו בטענה כי ספירס מתכוונת לפרוש רשמית ולכן אין לה יותר טעם בשירותיו.
מאוחר יותר באותו יום גם עורך דינה של ספירס סמואל ד.
אינגהאם השלישי התפטר מתפקידו בתור עורך דינה של ספירס.
יום למחרת ספירס הגישה בקשה לבחור עורך דין משלה.
באותו היום אימה של ספירס הצהירה באמצעות עורך דינה כי "היכולות של ספירס בהחלט שונות ממה שהיו בשנת 2008", וכינתה גם את עדותה ב-23 ביוני "אמיצה מאוד".
באותו היום עתרה ג'ודי מונטגומרי לבית המשפט בבקשה לקבל אבטחה צמודה לאור איומים שקיבלה בעקבות התפקיד.
כתוצאה מכך היא קיבלה אבטחה בשווי של כ-50 אלף דולר בחודש.
יום למחרת התברר כי גם עורך דינה הקודם של ספירס ומשפחתה קיבלו איומים על חייהם בעקבות עדותה של ספירס.
בעקבות העתירה של ג'ודי, ג'יימי הגיש עתירה נגדית בה הוא מתנגד לעלויות הגבוהות שמצריכות האבטחה על ג'ודי.
ב-10 ביולי חשפה לראשונה ג'ודי פרטים משלב אודות הפרשה.
היא טענה ג'יימי אכן מתעלל בבריטני ואף משתמש בכספיה למטרות אישיות שלו.
ב-12 ביולי נודע כי ספירס יצרה קשר עם עורך דין בשם מתיו ס.
רוזנגרט, תובע פדרלי לשעבר על מנת שישמש כעורך דינה החדש.
ב-13 ביולי הגיש האיגוד האמריקני לחירויות אזרחיות מכתב לבית המשפט אשר תומך בהחלטה שספירס תוכל למנות עורך דין משל עצמה.
על מכתב זה חתמו 25 ארגונים נוספים.
ב-14 ביולי השופטת אישרה את התפטרותם של אינגהאם ו-Bessemer Trust וכן העניקה לספירס את האפשרות מחדש לבחור עורך דין משלה.
ספירס בחרה לבסוף את מתיו רוזנגרט.
באותו היום התקיים דיון נוסף בנושא ההסדר בו ספירס שוב העידה.
במהלך העדות היא פרצה בבכי כאשר היא תיארה התעללויות נוספות שנעשו במסגרת ההסדר.
היא טענה כי הטיפול של אביה בה הוא "שגוי" ו"אכזרי" וכי הוא נתן לה הרגשה שהוא רוצה להרוג אותה.
בנוסף אמרה כי היא רוצה שהוא יועמד לדין בגין התעללות.
יום למחרת היא פרסמה פוסט באינסטגרם ובו היא השתמשה בפעם הראשונה בהאשטאג של תנועת לשחרר את בריטני ובכך הביעה את תמיכתה בפומבי בתנועה בפעם הראשונה.
ב-26 ביולי הגיש רוזנגרט עתירה לפטר את ג'יימי מתפקידו כאפוטרופוס של בריטני ולהחליפו בג'ייסון רובין, רואה חשבון מקליפורניה.
העתירה העלתה מספר טענות לניהול כושל נגד ג'יימי, כגון הלבנת הון של רווחי בתו, וחתימה על חוזים מטעמה.
העתירה כללה גם הצהרות תמיכה של ג'ודי מונטגומרי ואימה לין.
בנוסף נכתב בעתירה כי ג'יימי שכר רופא ועודד אותו לרשום לבריטני מרשם לליתיום ואף שכנע את הצוות שלה לרגל אחריי בריטני ולדווח לו על מה שהם רואים.
ב-5 באוגוסט הגיש רוזנגרט עתירה לבית המשפט להקדים את המשפט מה-29 בספטמבר ל-23 באוגוסט ועד אז להשהות את ג'יימי מתפקידו.
בנוסף הוא גם ציין בעתירה כי ג'יימי בעבר לקח מכספיה של בריטני 300 אלף דולר על מנת לשלם למנהלת העסקים שלה לשעבר, לו טיילור.
יום למחרת הגיש ג'יימי עתירה כנגד העתירה של רוזנגרט וטען כי הסיבה שבריטני טענה את טענותיה היו מתוך מקום של חולי ולא מתוך מקום אמיתי.
הוא התייחס באופן ספציפי לטענה כי אושפזה בכפייה בשנת 2019 והאשים בכך את מונטגומרי וסם אינגהאם.
הוא טען כי עוד חודש לפניי שאושפזה מונטגומרי התקשרה אליו והביעה דאגה לגבי מצבה הנפשי של בריטני והעלתה את הסבירות כי אולי יש לאשפז אותה תחת צו 5150. עורך דינה של מונטגומרי, לוריאן רייט, עוד באותו היום טען כנד העתירה של ג'יימי.
הוא טען כי באותה תקופה ג'ודי הייתה מנהלת הטיפול של בריטני ולכן לא הייתה לה את הסמכות לעשות זאת ושאפילו לא ליועץ שמונה על ידי בית משפט יש סמכות לעשות זאת.
הוא טען כי אם בריטני הייתה נכנסת למוסד לבריאות הנפש היא הייתה צריכה לחתום על ניירת ביחד עם ג'יימי.
למעשה הוא אמר כי ההחלטה לשלוח את בריטני למוסד הייתה על ידי הפסיכיאטר שלה באותה תקופה ד"ר טימותי בנסון.
הוא התייחס גם באופן ספציפי לשיחת הטלפון שאותה ציין ג'יימי וטען כי שיחה זו לעולם לא התקיימה.
ב-8 באוגוסט השופטת ברנדה פני דחתה את העתירה של רוזנגרט.
ב-12 באוגוסט הגיש ג'יימי מסמכים לבית משפט בהם הוא מצהיר כי הוא מעוניין לסיים את תפקידו.
במסמכים אותו כתב עורך דינו של ג'יימי בשמו נכתב כי ג'יימי לא מאמין שהוא צריך לפרוש מתפקידו אך הוא פורש בשל המתקפות הבלתי מוצדקות נגדו והוא מאמין כי מאבק פומבי כנגד בריטני לא יועיל לה בשלב הזה.
אך ג'יימי כן יעבוד עם העורך דין של בריטני על מנת למצוא לה חלופה אחרת לתפקיד.
בנוסף נכתב כי אף על פי שג'יימי פורש מתפקידו הוא תמיד יאהב את בריטני ללא תנאי והוא תמיד ידאג לטובתה.
בנוסף הוא ציין במסכים כי לין, אימה של בריטני, בניגוד אליו, הייתה מעורבת בנושא במידה מועטה ואף בכלל לא ובקושי הייתה מעורבת בחייה של בריטני ב-13 השנה האחרונות.
ספירס הגיעו לעזרת בתו כדי להגן עליה".
בהמשך נכתב במסמכים כי בשנה שעברה שבריטני ועורך דינה הגישו בקשה לסיים את ההסדר הוא ישב עם השניים על מנת למצוא תוכנית לסיום ההסדר.
בנוסף הוא גם התייחס לטענה של בריטני שהכריח אותה להופיע במשך שנתיים נוספות בלאס וגאס וטען כי לעולם לא הכריח אותה לבצע שום הופעה.
בתגובה, העורך דין של בריטני, מתיו רוזנגרט, אמר כי הוא ימשיך בחקירה אחר התנהלותו של ג'יימי ואנשים נוספים שהיו מעורבים בפרשה על מנת למצות איתם את הדין.
רוזנגרט המשיך לטעון כי ג'יימי לקח מבריטני מיליוני דולרים וכי הוא הולך למצות איתו את הדין על כך.
מאוחר יותר התברר כי ג'יימי התנה את עזיבתו מהתפקיד בכך שבריטני לא תוכל לתבוע אותו ואף ביקש ממנה 2 מיליון דולרים על כך.
בנוסף גם דרש להיות מעורב בבחירת האפוטרופוס החדש.
עורך דינה את בריטני סירב לעסקה זו.
הפיכת ג'ייסון רובין לאפוטרופוס החדש
לאחר שנודע כי ג'יימי פורש מתפקידו בתור האפוטרופוס של בריטני הסתבר כי ג'יימי והצוות שלו עובדים על כך שמי שיחליף אותו יהיה רואה חשבון בשם ג'ייסון רובין.
בהמשך נודע כי עורך דינה של הזמרת הגיש עתירה שתביא לכך שלא תצטרך יותר אפוטרופוס בכלל וכי רובין לא ישמש בסוף כאפוטרופוס של בריטני.
האשמות על התעללות בבעלי חיים
ב-20 באוגוסט דווח כי בריטני דיווחה כשבוע וחצי קודם לכן במשרד השריף במחוז ונטורה כי כלביה נחטפו.
התברר כי באותו היום הדוגיסיטרית שלה לקחה את הכלבים לווטרינר ומאז הם לא חזרו.
לאחר שישה ימים עוזרת הבית שלה שלחה לה תמונה שמראה כי הכלב שלה חולה ולכן הוא נזקק לטיפול.
בריטני חשדה כי עוזרת הבית שלחה את התמונה לאביה מה שהוביל לסכסוך בין השתיים שבסופו של דבר הוביל לפיטוריה של אותה עוזרת בית.
לטענת עורכת דינה של מונטגומרי מי שהיה אחראי על הטיפול בכלבים הוא ג'יימי אשר שכר מטפל שיטפל בכלבים.
ב-19 באוגוסט הכלבים חזרו לביתה של ספירס.
לאחר שג'יימי התנה את עזיבתו מהתפקיד תמורת תשלום של 2 מיליון דולר הגיש רוזנגרט ב-31 באוגוסט מסמך שהאשים את ג'יימי בסחיטה כתוצאה מכך.
במסמך נכתב כי ג'יימי דורש שכר טרחה של 1.3 מיליון דולר, 500 אלף דולר עבור חברת הניהול שלה לשעבר וכן תשלומים נוספים לג'יימי עצמו.
רוזנגרט ציין עוד כי לא ינהל משא ומתן על עזיבתו של ג'יימי, ובמקום זאת ביקש רשמית מהשופטת ברנדה פני להורות על סילוקו של ג'יימי מהתפקיד בדיון הקרוב בבית המשפט.
במסמך רוזנגרט כתב: "הסטטוס קוו כבר בלתי נסבל, ובריטני ספירס לא תיסחט.
הניסיון הבוטה של מר ספירס לדרוש 2 מיליון דולר בתשלומים תמורת עזיבתו, זוהי גנבה של מיליוני דולרים שכבר נגנבו לפניי כן.
לאחר שהודה כי סוף סוף הוא מוכן לפרוש מהתפקיד מר ספירס אמור לעזוב את התפקיד מבלי לדרוש שום דבר נוסף מביתו".
ב-7 בספטמבר הגיש ג'יימי באופן רשמי את המסמכים המודיעים על הפסקת התפקיד.
רוזנגרט אמר כי אמנם מדובר בניצחון עבור ספירס אך עדיין הוא יבחן את האפשרות ימשיכו לחקור את המקרה ולטעון לדברים כמו "התנהלות כלכלית לא נכונה", "התעללות" ו"התנהגות בלתי הולמת" מצד ג'יימי.
ב-12 בספטמבר הודיעה ספירס על אירוסיה לסאם, זאת לאחר שטענה כי אביה מנע מהם להתחתן.
ב-22 בספטמבר רוזנגרט אישר באופן רשמי כי הוא מקבל את עזיבתו של ג'יימי מהתפקיד.
עוד הצהיר כי יש חשיבות לכך שג'יימי יוסר מהתפקיד לפניי שידונו במחליף או בתנאים אחרים וכי בריטני ביקשה כי ג'יימי לא יהיה מעורב בכל מה שקשור לנישואיה עם סאם כולל הסכם ממון.
השעיית ג'יימי מהתפקיד באופן רשמי ודיון לגבי סיום אפוטרופסות
ב-28 בספטמבר ג'יימי הגיש מסמכים לבית המשפט ובהם הוא מתנגד כי מי שינהל את עניינה הכספיים של בריטני יהיה רואה החשבון ג'ון זאבל אשר עתיד היה להתמנות לתפקיד במקומו.
הוא טען כי הוא "אינו נאמן מורשה" ולכן אינו מתאים להיות בתפקיד.
ב-29 בספטמבר התקיים דיון רשמי לגבי השעיית ג'יימי מהתפקיד והחלפתו בגורמים אחרים.
יום למחרת הוחלט באופן רשמי כי ג'יימי אכן יושעה מהתפקיד וכי ג'ודי מונטגומרי כעת תשמש כאפוטרופוסית הראשית של עניינה הפרטיים של בריטני ואילו זאבל ישמש כמנהל עניינה הכספיים.
ב-12 בנובמבר צפוי להתקיים דיון נוסף לגבי הפסקת האפוטרופסות לגמרי.
ב-15 באוקטובר אחותה למחצה של ג'יימי לי אן ספירס רת'ר מתחה ביקורת על מעורבותם של האחים שלה באפוטרופסות וכינתה אותם כ"ברברים".
היא טענה כי ג'יימי לא היה מספיק אחראי בשביל לשמור על בריטני ואף מתחה ביקורת על המעורבות המועטה של אימה בפרשה.
ב-2 בנובמבר נחשף כי רוזנגרט הגיש לבית המשפט מסמכים לקראת הדיון של 12 בנובמבר.
במסמכים נחשפו החקירות שביצע רוזנגרט בהיבט הפיננסי של ההסדר, במיוחד בהקשר של לו טיילור, החברה שלה Tri Star Sports & Entertainment Group ורובין גרינהיל.
בנוסף רוזנגרט ביקש מסמכים הקשורים לעידן ימיני ולחברה שלו Black Box Security אשר מוכיחות כי היו מואשם בעבר במעקב בלתי חוקי אחר אנשים.
עוד באותו היום ספירס האשימה באופן מפורש את אימה ואת לו טיילור בפרשה בפוסט שכתבה בחשבון האינסטגרם שלה שמאוחר יותר נמחק.
ב-3 בנובמבר אימה של בריטני, לין, ביקשה כי בריטני תשלם לה 600 אלף דולר על הוצאות משפטיות מאחר שהיא נאלצה לשכור עורך דין מכספה האישי על מנת להגן על עצמה במסגרת המשפט.